กิตติรัตน์ ณ ระนอง

กิตติรัตน์ ณ ระนอง (เกิด 3 สิงหาคม พ.ศ. 2501)  ผู้ถูกเสนอชื่อเป็นประธานกรรมการธนาคารแห่งประเทศไทย อดีตประธานที่ปรึกษาของนายกรัฐมนตรี (เศรษฐา ทวีสิน) อดีตอดีตรองหัวหน้าพรรคเพื่อไทย'จารุพงษ์'ผงาดนั่งหัวหน้าพรรคเพื่อไทย อดีตประธานคณะกรรมการยุทธศาสตร์พรรคด้านเศรษฐกิจของพรรคเพื่อไทย อดีตประธานสโมสรฟุตบอลพราม แบงค็อก อดีตรองนายกรัฐมนตรี อดีตรัฐมนตรีว่าการกระทรวงการคลัง อดีตรัฐมนตรีว่าการกระทรวงพาณิชย์ อดีตประธานกรรมการกองทุนสนับสนุนการสร้างเสริมสุขภาพแต่งตั้งข้าราชการพลเรือนสามัญให้ดำรงตำแหน่งประเภทวิชาการระดับทรงคุณวุฒิ ในรัฐบาลยิ่งลักษณ์ ชินวัตร อดีตอธิการบดีมหาวิทยาลัยชินวัตร อดีตสมาชิกสมัชชาแห่งชาติ 2549

 ประวัติ 
กิตติรัตน์เกิดเมื่อวันที่ 3 สิงหาคม พ.ศ. 2501 เป็นบุตรของเก่ง ณ ระนอง และวิลัดดา (สกุลเดิม หาญพานิช) สำเร็จการศึกษาระดับมัธยมศึกษาตอนต้นจากโรงเรียนอัสสัมชัญ, มัธยมศึกษาตอนปลายจากโรงเรียนเตรียมอุดมศึกษา, ระดับปริญญาตรีจากคณะเศรษฐศาสตร์ จุฬาลงกรณ์มหาวิทยาลัย ในปี พ.ศ. 2523 และปริญญาโทจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย

ด้านชีวิตครอบครัวสมรสกับเกสรา ณ ระนอง (สกุลเดิม ธนะภูมิ) บุตรสาวของพลเอก พร และ เรณี ธนะภูมิ มีบุตร 3 คน คือ ต้น, ต่อ และตรี ณ ระนองบัญชีแสดงรายการทรัพย์สินและหนี้สินของนายกิตติรัตน์ ณ ระนอง

 การทำงาน 
 งานธุรกิจ 
กิตติรัตน์ ณ ระนอง เป็นนักธุรกิจชาวไทย และเคยดำรงตำแหน่งเป็นกรรมการผู้จัดการตลาดหลักทรัพย์แห่งประเทศไทย หลังพ้นตำแหน่งได้เป็นกรรมการในคณะกรรมการกำกับหลักทรัพย์และตลาดหลักทรัพย์ (ก.ล.ต.) ในระหว่างปี พ.ศ. 2549 ถึงปี พ.ศ. 2551

ในเดือนกันยายน 2567 กิตติรัตน์ ณ ระนอง ถูกเสนอชื่อเป็นประธานคณะกรรมการ ธนาคารแห่งประเทศไทย 

 งานด้านการศึกษาและกีฬา 
กิตติรัตน์ ณ ระนอง เป็นอาจารย์สอนในระดับอุดมศึกษาเคยดำรงตำแหน่งรองผู้อำนวยการฝ่ายวิชาการของสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย ในระหว่างปี พ.ศ. 2549 ถึงปี พ.ศ. 2553 และอธิการบดีมหาวิทยาลัยชินวัตร ในระหว่างปี พ.ศ. 2553 ถึงปี พ.ศ. 2554 รวมทั้งเคยเป็นผู้จัดการทีมฟุตบอลชาติไทย ชุด 14 ปี 2002 , ชุดเอเชียนเกมส์ 2006 , ทีมชาติชุดใหญ่ 2008

ในปี 2566 กิตติรัตน์ได้ดำรงตำแหน่งเป็นประธานสโมสรฟุตบอลพราม แบงค็อก ในไทยลีก 3พราม แบงค็อกเปิดตัวสู้ศึกไทยลีก 3 ตั้ง "บิ๊กโต้ง-กิตติรัตน์" นั่งแท่นปธ.สโมสร

 งานการเมือง 
ในปี พ.ศ. 2554 กิตติรัตน์ ณ ระนองได้รับแต่งตั้งเป็นรองนายกรัฐมนตรี (ด้านเศรษฐกิจ)แบ่งงานรองนายกฯ "ยงยุทธ" เป็นเบอร์ 1 "เฉลิม" คุมสื่อ-ตำรวจ "โกวิท" ดูแลข่าวกรอง-สมช. จาก มติชน และรัฐมนตรีว่าการกระทรวงพาณิชย์ ในรัฐบาลของนางสาวยิ่งลักษณ์ ชินวัตรราชกิจจานุเบกษา. พระบรมราชโองการประกาศแต่งตั้งรัฐมนตรี (รัฐบาลนางสาวยิ่งลักษณ์ ชินวัตร) เล่ม 128 ตอนพิเศษที่ 88 ง วันที่ 9 สิงหาคม 2554 หน้า 1 ปลายปีเดียวกันสื่อมวลชนสายทำเนียบรัฐบาลได้ร่วมกันตั้งฉายาให้นักการเมืองประจำปี ซึ่งกิตติรัตน์ได้รับฉายาว่า "ปุเลง...นอง" จากกรณีที่กิตติรัตน์ร้องไห้เมื่อคราวน้ำเข้าท่วมนิคมอุตสาหกรรมไฮเทคในปี พ.ศ. 2554

ในเดือนมกราคม 2555 กิตติรัตน์พ้นจากรัฐมนตรีว่าการกระทรวงพาณิชย์ และเข้าดำรงตำแหน่งรัฐมนตรีว่าการกระทรวงการคลังราชกิจจานุเบกษา. พระบรมราชโองการ ประกาศให้รัฐมนตรีพ้นจากความเป็นรัฐมนตรีและแต่งตั้งรัฐมนตรี 18 ม.ค. 2555 จากการปฏิบัติหน้าที่ดังกล่าว กิตติรัตน์กล่าวต่อสื่อมวลชนว่าข้อมูลตัวเลขเป้าหมายทางเศรษฐกิจที่แถลงต่อสื่อมวลชนไม่ตรงกับความเป็นจริง หรือเรียกว่าเป็น "โกหกสีขาว" 

ในช่วงที่เป็นรัฐมนตรีว่าการกระทรวงการคลัง มีการออกพระราชกำหนดให้ธนาคารพาณิชย์นำส่งเงิน 0.46% ของฐานเงินรับฝากราชกิจจานุเบกษา. พระราชกำหนดปรับปรุงการบริหารหนี้เงินกู้ที่กระทรวงการคลังกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน พ.ศ. 2555  29 ม.ค. 2555 เข้ากองทุนเพื่อการฟื้นฟูและพัฒนาระบบสถาบันการเงิน ส่งผลให้หนี้ของกองทุนดังกล่าวซึ่งเกิดขึ้นสมัยวิกฤตต้มยำกุ้ง ซึ่งมียอดเงินต้นสูงถึง 1.14 ล้านล้านบาทและไม่มีวี่แววจะชำระคืนเงินต้นได้ ลดลงมาอยู่ที่ 5.52 แสนล้านบาทในสิ้นปีงบประมาณ 2567ชาญชัย สงวนวงศ์. ใครล้างหนี้กองทุนฟื้นฟูฯ 8 พ.ย. 2567

กิตติรัตน์ได้รับแต่งตั้งเป็นรองหัวหน้าพรรคเพื่อไทยจากที่ประชุมใหญ่พรรคเพื่อไทยเมื่อเดือนตุลาคม พ.ศ. 2555ประกาศนายทะเบียนพรรคการเมือง เรื่อง ตอบรับการเปลี่ยนแปลงคณะกรรมการบริหารพรรคเพื่อไทย (จำนวน 19 ราย) ต่อมาในวันที่ 7 พฤษภาคม 2557 กิตติรัตน์ถูกศาลรัฐธรรมนูญตัดสินให้พ้นจากความเป็นรัฐมนตรี เนื่องจากมีส่วนในการออกมติคณะรัฐมนตรีโยกย้ายนายถวิล เปลี่ยนศรีจากตำแหน่งเลขาธิการ สภาความมั่นคงแห่งชาติ โดยขาดความชอบธรรมเปิดรายชื่อ รมต. ตกเก้าอี้พร้อมยิ่งลักษณ์ ข่าวไทยรัฐ ออนไลน์

หลังการรัฐประหาร 2557
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 11เปิด 97 บัญชีรายชื่อเพื่อไทย 'บรรยิน'ลุ้นได้เป็นส.ส. แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ

ในปี พ.ศ. 2563 เขาได้รับเลือกจากที่ประชุมใหญ่ให้เป็นรองหัวหน้าพรรคเพื่อไทยประกาศนายทะเบียนพรรคการเมือง เรื่อง การเปลี่ยนแปลงคณะกรรมการบริหารพรรคเพื่อไทย และต่อมาในปี พ.ศ. 2566 เศรษฐา ทวีสิน นายกรัฐมนตรี ได้แต่งตั้งให้กิตติรัตน์ประธานที่ปรึกษาของนายกรัฐมนตรี

วันที่ 11 พฤศจิกายน พ.ศ. 2567 คณะกรรมการคัดเลือกประธานกรรมการธนาคารแห่งประเทศไทย (ธปท.) มีมติเลือก นายกิตติรัตน์ ณ ระนอง เป็นประธานบอร์ดแบงก์ชาติ และ จะนำเดินการเสนอชื่อต่อรัฐมนตรีว่าการกระทรวงการคลัง เพื่อเสนอคณะรัฐมนตรีพิจารณาให้ความเห็นชอบ และเมื่อคณะรัฐมนตรี เห็นชอบแล้ว ให้ทูลเกล้าฯ เพื่อทรงแต่งตั้ง ต่อมา วันที่ 25 ธันวาคม พ.ศ. 2567 กฤษฎีกาได้ตีความว่า นายกิตติรัตน์ ณ ระนอง ขาดคุณสมบัติของการเป็นประธานกรรมการธนาคารแห่งประเทศไทย เพราะเคยดำรงตำแหน่งประธานที่ปรึกษาของนาย เศรษฐา ทวีสิน อดีตนายกรัฐมนตรี และยังได้รับมอบหมายให้ควบคุมการบริหารราชการแผ่นดิน โดยเป็นประธานกรรมการกำกับการแก้ไขหนี้สินของประชาชนรายย่อย จึงถือเป็นผู้ดำรงตำแหน่งทางการเมือง ส่วนนายปรเมธี วิมลศิริ ประธานกรรมการฯ คนปัจจุบัน จะนั่งรักษาการได้จนถึงกลางเดือน มกราคม พ.ศ. 2568  เปิดคำตีความคณะกรรมการกฤษฎีกา “กิตติรัตน์ ณ ระนอง” ขาดคุณสมบัติ! 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๒, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ และเหรียญลูกเสือสดุดี ประจำปี ๒๕๕๓, เล่ม ๑๒๙, ตอนที่ ๒๐ ข หน้า ๓, ๕ มิถุนายน ๒๕๕๕

 ลำดับสาแหรก 

</center>

 อ้างอิง 

พระบรมราชโองการ ประกาศ แต่งตั้งสมาชิกสมัชชาแห่งชาติ (จำนวน ๑,๙๘๒ ราย)

หมวดหมู่:สกุล ณ ระนอง
หมวดหมู่:บุคคลจากกรุงเทพมหานคร
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงการคลังไทย
หมวดหมู่:รัฐมนตรีว่าการกระทรวงพาณิชย์ไทย
หมวดหมู่:นักการเมืองพรรคเพื่อไทย
หมวดหมู่:อธิการบดีมหาวิทยาลัยชินวัตร
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากโรงเรียนอัสสัมชัญ
หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย
หมวดหมู่:บุคคลจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.